b'\n_START_ARTICLE_\nLuko apskritis (Pr\xc5\xabsija)\n_START_SECTION_\nGeografija\n_START_PARAGRAPH_\nLuko apskritis ap\xc4\x97m\xc4\x97 Ryt\xc5\xb3 Pr\xc5\xabsijos provincijos pietrytin\xc4\x99 dal\xc4\xaf, ribojosi su Johanisburgo, L\xc4\x97ciaus ir Al\xc4\x97ckos apskritimis bei Lenkijos karalyste. Apskrities plotas 1910\xc2\xa0m. buvo 1 114,03 km\xc2\xb2.\n_START_SECTION_\nIstorija\n_START_PARAGRAPH_\nBuvusios Pr\xc5\xabsijos kunigaik\xc5\xa1tyst\xc4\x97s Lietuvos departamento Luko apskritis \xc4\xafsteigta 1818\xc2\xa0m. reorganizuojant kra\xc5\xa1to valdym\xc4\x85. Luke \xc4\xafkurta Landrato \xc4\xafstaiga. Apskrityje buvo 9 parapijos. 1905 m. Luko apskritis priskirta naujai suformuotai Alna\xc5\xa1tyno apygardai. 1920 m. liepos 11 d. apskritis padalyta tarp Vokietijos ir Lenkijos. 1945 m. sausio 1 d. apskrityje buvo Luko miestas bei 157 savivaldyb\xc4\x97s._NEWLINE_1945 m. po Raudonosios armijos puolimo i\xc5\xa1 52 795 gyventoj\xc5\xb3 neliko 10 789; apskritis atiteko Lenkijai, jos teritorija priskirta Balstog\xc4\x97s vaivadijai, 1975\xc2\xa0m.\xc2\xa0\xe2\x80\x93 Suvalk\xc5\xb3 vaivadijai, nuo 1999 m. \xc4\xafeina \xc4\xaf Varm\xc4\x97s\xe2\x80\x93Moz\xc5\xabr\xc5\xb3 vaivadij\xc4\x85.'